***Biroul Permanent al***

***Parlamentului Republicii Moldova***

În conformitate cu prevederile art.73 din Constituţia Republicii Moldova şi art.47(44) din Regulamentul Parlamentului se înaintează cu titlu de iniţiativă legislativă proiectul de Lege pentru modificarea şi completarea unor acte legislative.

Anexe:

1. *Proiectul Legii*
2. *Nota informativă*

***Valeriu GUMA,***

**Deputat în Parlament**

***proiect***

**PARLAMENTUL REPUBLICII MOLDOVA**

**LEGE**

**pentru modificarea şi completarea unor acte legislative**

Parlamentul adoptă prezenta lege organică.

**Art.I. –** Articolul 2 alineatul (1) din Legea nr.96-XIV din 13 aprilie 2007 privind achiziţiile publice (Monitorul Oficial al Republicii Moldova, 2007, nr.107-111, art.470), cu modificările ulterioare, se modifică după cum urmează:

1. La litera a) cifrele „20 000” se substituie cu cifrele „40 000”;

2. La litera b) cifrele „25 000” se substituie cu cifrele „50 000”.

**Art.II. –** În tot cuprinsulLegii nr.397-XV din 16 octombrie 2003 privind finanţele publice locale (Monitorul Oficial al Republicii Moldova, 2003, nr.248-253, art.996), cu modificările ulterioare, după cuvîntul ”Bălţi” se introduce sintagma ”Cahul, Orhei, Ungheni, Soroca, Edineţ”.

**Art.III. –** Legea nr.764-XV din 27 decembrie 2001 privind organizarea administrativ-teritorială a Republicii Moldova (Monitorul Oficial al Republicii Moldova, 2002, nr.16, art.53), cu modificările ulterioare, se modifică şi se completează după cum urmează:

1. La art.8 după cuvîntul ”Tiraspol” se introduce sintagma ”Cahul, Orhei, Ungheni, Soroca, Edineţ”.

2. La anexa nr.2, după compartimentul Bender se introduc următoarele compartimente:

”Municipiul Cahul

Total Localităţi 1

Inclusiv:

municipii 1

sate (comune) 0

localităţi din componenţa satelor (comunelor) 0

Municipiul Cahul

Municipiul Orhei

Total Localităţi 1

Inclusiv:

municipii 1

sate (comune) 0

localităţi din componenţa satelor (comunelor) 0

Municipiul Orhei

Municipiul Ungheni

Total Localităţi 1

Inclusiv:

municipii 1

sate (comune) 0

localităţi din componenţa satelor (comunelor) 0

Municipiul Ungheni

Municipiul Soroca

Total Localităţi 1

Inclusiv:

municipii 1

sate (comune) 0

localităţi din componenţa satelor (comunelor) 0

Municipiul Soroca

Municipiul Edineţ

Total Localităţi 3

Inclusiv:

municipii 1

sate (comune) 2

localităţi din componenţa satelor (comunelor) 2

Municipiul Edineţ

Sate (comune)

Alexăndreni

Gordineştii Noi”.

3. La anexa nr.3:

- la compartimentul Raionul Cahul, după cuvintele „oraşe” se introduce sintagma „/municipii”;

- la compartimentul Raionul Edineţ, după cuvintele „oraşe” se introduce sintagma „/municipii”;

- la compartimentul Raionul Orhei, după cuvintele „oraşe” se introduce sintagma „/municipii”;

- la compartimentul Raionul Soroca, după cuvintele „oraşe” se introduce sintagma „/municipii”;

- la compartimentul Raionul Ungheni, după cuvintele „oraşe” se introduce sintagma „/municipii”.

**Art. IV. –** Codul funciar nr.828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art.817), cu modificările ulterioare, se modifică şi se completează după cum urmează:

1. La art.9, alin.(9) va avea următorul cuprins:

”schimbarea destinaţiei terenurilor agricole cu gradul de evaluare a fertilităţii naturale mai mic de 60, în temeiul cererii  proprietarului”

2. La art.10, alin.(12) va avea următorul cuprins:

”schimbarea destinaţiei terenurilor agricole cu gradul de evaluare a fertilităţii naturale mai mic de 60, în temeiul cererii  proprietarului”

2. La art.71, alin.(2) va avea următorul cuprins:

”Schimbarea destinaţiei terenurilor agricole cu gradul de evaluare a fertilităţii naturale mai mic de 60 se efectuează prin decizia consiliilor unităţilor administrativ-teritoriale de ambele nivele, în temeiul cererii proprietarului, cu consultarea Agenţiei Relaţii Funciare şi Cadastru a Republicii Moldova, şi nu mai mult de 3 he pentru necesităţile publice şi un hectar pentru necesităţile economice pe an.”

**Art. V. –** Legea nr.1308-XIII din 25 iulie 1997 privind preţul normativ şi modul de vînzare – cumpărare a pămîntului (republicată în Monitorul Oficial al Republicii Moldova, 2001, nr.147-149, art.1161), cu modificările ulterioare, se modifică şi se completează după cum urmează:

1. La art.14:

- la alin.(1) sintagma ”la bugetul de stat” se substituie cu sintagma ”în cuantumul de 80% la bugetul unităţii administrativ-teritoriale, care vor fi utilizate în exclusivitate pentru programele de sporirea fertilităţii şi îmbunătăţirea calităţii solurilor coordonate cu Agenţia Relaţii Funciare şi Cadastru, iar 20% la bugetul de stat”;

- la alin.(2) după cuvîntul ”Guvern” se introduce sintagma ”sau consiliul local după caz”.

2.La notă, pct.3:

- la poziţia 4, după cuvîntul ”Tiraspol” se introduce sintagma ”Cahul, Orhei, Ungheni, Soroca, Edineţ”;

- la poziţia 5, cuvintele ”Cahul”, ”Edineţ”, „Ungheni”, ”Orhei”, ”Soroca” se exclud.

**Art. VI. –** Guvernul în termen de 3 luni:

- va veni la Parlament cu propunerile de modificare a actelor legislative în conformitate cu prezenta lege;

- va aduce actele sale normative în conformitate cu prezenta lege.

**Preşedintele Parlamentului**

**Notă Informativă**

**la proiectul de Lege pentru modificarea şi completarea**

**unor acte legislative**

Unul din obiectivele prioritare spre care tinde Republica Moldova este descentralizarea puterii şi asigurarea autonomiei locale, ceea ce are drept finalitate modernizarea administraţiei publice locale.

Prin prezentul proiect de Lege se propune operarea unor modificări la mai multe acte legislative, care vor asigura o activitate eficientă a autorităţilor publice locale prin descentralizarea procesului de luare a deciziilor şi acordării unor facilităţi necesare pentru o dezvoltare social-economică mai rapidă şi efecientă.

În această ordine de idei se propune:

1. Atribuirea oraşelor Cahul, Orhei, Ungheni, Soroca şi Edineţ statut de municipiu, în rezultatul cărui fapt, în primul rînd se va majora numărul de impozite, taxe şi alte venituri, ce se vor încasa direct şi integral în bugetul acestor localităţi. Pe lingă surse financiare suplimentare, statutul de municipiu va evidenţia importanţa acestor localităţi din punct de vedere istoric, cultural, precum şi economic pentru Republica Moldova, reprezentînd toate zonele a ţării (nord, centru, sud).

2. Majorarea valorii contractelor pentru care este obligatoriu aplicarea prevederilor Legii achiziţiilor publice şi anume, pînă la 40 000 lei pentru contractele de achiziţii publice de bunuri, şi pînă la 50 000 lei pentru contractele de achiziţii publice de lucrări şi servicii. Această modificare se datorează faptului, că puterea de cumpărare a banilor, începînd cu anul 2007 cînd au fost stabilite cerinţele existente, sa diminuat esenţial.

Astfel, în cazul în care în anul 2007 pentru o sumă de 20 000 lei puteau fi procurate bunurile necesare pentru activitatea angajaţilor unei primării timp de un an de zile (rechezite de birou, mobilier, lubrifianţi etc.), atunci aclualmente această sumă va asigura activitatea doar timp de maxim 3-4 luni. În rezultat, în loc să administreze operativ şi eficient toate problemele curente a localităţii, angajaţii primăriei sunt permanent implicaţi în organizarea şi desfăşurarea diferitor acţiuni complexe şi îndelungate prevăzute de Legea privind achiziţiile publice.

Totodată, este important de evidenţiat faptul, că toată activitatea financiar-economică a autorităţilor publice locale este cu stricteţe verificată şi monitorizată de Curtea de Conturi.

3. Atribuirea competenţei de schimbare a destinaţiei terenurilor agricole cu grad de fertilitate mai mic de 60% consiliilor unităţilor administrativ-teritoriale de ambele nivele, reprezintă o implimentare directă a principiului descentralizării procesului de luare a deciziilor. În acelaşi timp, consiliile locale vor putea schimba destinaţia a 3 he pentru necesităţile publice şi un hectar pentru cele economice pe an.

4. Ca mijloacele băneşti destinate compensării pierderilor cauzate de excluderea terenurilor din categoriile de terenuri cu destinaţie agricolă şi ale fondului silvic, precum şi din circuitul agricol, şi de atribuirea lor la alte categorii de terenuri să fie încasate, în cuantumul de 80% la bugetul unităţii administrativ-teritoriale unde este situat acest teren, şi 20% la bugetul de stat. Prin această modificare bugetele unităţilor administrativ teritoriale vor beneficia de surse financiare suplimentare, care vor fi utilizate în exclusivitate pentru programele de sporirea fertilităţii şi îmbunătăţirea calităţii solurilor coordonate cu Agenţia Relaţii Funciare şi Cadastru.

Toate propunerile nominalizate mai sus, vor permite o dezvoltare mai rapidă a unor localităţi importante pentru Republica Moldova din punct de vedere economic şi industrial, vor îmbunătăţi şi uşura activitatea primăriilor şi a altor instituţii de stat în vederea simplificării procedurii de încheierea a contractelor, valoarea cărora nu depăşeşte 50 000 lei, vor asigura un venit mai mare şi stabil la bugetele unităţilor-administrativ teritoriale etc.

Avînd în vedere cele expuse, rog susţinerea proiectului de lege în cauză.

***Valeriu GUMA,***

***Deputat în Parlament***